Genre: Forum

Odgovor Napisal/-a mmar " Sr Sep 14, 2011 11:39 am <p/> Pozdravljeni, vso stvar sem sicer (kot vedno) zasledil na ameriških spletnih straneh. Ker pa jo imam možnost nekoliko spopularizirati predvsem med mlajšo generacijo, bi prosil za začetek za kakšna osnovna navodila in nato kako stvar funkcionira v SLO. Igra se mi zdi nadpovprečno zanimiva in interesenti bi bili nad njo izjemno navdušeni. Ker sem "nov", bi pa prosil za "uvajanje". Če ima kdo čas, ga povabim na pijačo lpm. <p/> Odgovor Napisal/-a soncek " Če Okt 06, 2011 5:42 pm <p/> Popularizacija na POP TV: http://24ur.com/novice/it/sodobno-iskan ... ladov.html Malo me firbec, če je kdo od novo prijavljenih na forumu pobrskal po internetu in sem zašel zaradi tega prispevka. <p/> Zelo enostaven FAQ bi se glasil nekako takole: Na http://www.geocaching.com napišeš pred lupo Slovenija in dobiš vse zaklade, ki jih je kdo vpisal v Slovenijo. Lahko pa vpišeš kraj npr. Ljubljana in dobiš ljubljanske zaklade itd...Če hočeš še kaj več, npr. pogledati kaj se s posameznimi zakladi dogaja ali celo vpisati svoje dogodivščine v zvezi z iskanim zakladom, se moraš brezplačno registrirati. Če storiš to, dobiš podatke zemljepisnih koordinat kjer se zaklad nahaja in namig kje naj bi točno bil. Lahko namreč stojite na njem, a če vam lastnik zaklada ne namigne, da je zakopan pod vašimi nogami, ga boste iskali zaman. Lahko pa plačate cca. 20? letno in imate s tem pravico skriti zaklad, vnesti njegove koordinate na portal ter spremljati kaj se z njim dogaja, kdo ga odkriva itd. Če najdete zaklad, vpišete v njegov zvezek datum najdbe. Lahko vzamete ven nekaj stvari in date vanj nekaj svojih novih, oz. vsaj toliko, kot jih je bilo prej. Vsak zaklad vsebuje plastični nepremočljiv zaboj, nalepko z lokacijo in naslovom, svinčnik, šilček, in zvezek ali notesnik. V zaboj lahko položite tudi karkoli, kar ni hrana, ni živali oz. kar ni pokvarljivo. Zaboji so lahko "mikro" npr. 2 ali 3 cm velika plastična škatljica, srednje veliki ali zelo veliki. V zaboju je lahko tudi "sledljivček" ali plastični kovanec. Oba morate kupiti uradna, ker vam na sledljivčka vsekajo številke sledljivosti, kovanci pa so unični in jih izdelujejo le certificirani proizvajalci. Sledljivčka se vpiše posebej, njegova naloga pa je, da potuje iz zaklada v zaklad. Tega ne smete odnesti v stalno hrambo domov, pač pa ga morate dati v kak drug zaklad ali pa pustiti tam kjer je. Če ste ga prestavili, morate obvezno vpisati na portal v kateri zaklad ste ga postavili. Nekateri temu pravijo tudi "štopar". Prodajalci ponujajo tudi uradne zaboje, notesnike, svinčnike, nalepke itd. Tega vam ni potrebno, če nočete. Vse to si lahko preskrbite sami. Brezplačne nalepke lahko dobite tu: http://www.techblazer.com/geocaching-log-sheets/ za mikro za ostale: http://www.google.com/url?sa=t&source=w ... mApU8vtHzw Pazite, da bo nalepka na suhem! To je vse. Namesto dolgočasnih sprehodov, lahko iščete zaklade. Uporabite lahko garmin ali kak drug gps, jaz uporabljam kar telefon z vgrajenim gps. Splača se vam namestiti še Google Zemlja in zaklad boste našli še hitreje. Če ima kdo še kako vprašanje, pa le na dan z njim. <p/> Odgovor Napisal/-a bucar " So Maj 05, 2012 12:13 am <p/> Pohvalno, vendar je pri tem potrebno biti previden: lepo je, če je video prispevek o nekem zakladu usklajen z njegovim lastnikom, še posebej, če je prikazana tudi lokacija same škatle (spoiler). Marsikateri lastnik nad tem ne bi bil navdušen! Pred časom je bil na pop-tv prispevek http://24ur.com/novice/it/sodobno-iskan ... ladov.html in na Špici se je kasneje tam pojavila še ena škatla čisto poleg prave in je sedaj kar zmeda, ker sta dva zaklada z vpisno knjigo. Tako da javno razkritje lokacije zakladov lahko prinese težave... <p/> Odgovor Napisal/-a mrvidk " So Maj 05, 2012 6:20 pm <p/> @mmar: Lahko pa plačate cca. 20? letno in imate s tem pravico skriti zaklad, vnesti njegove koordinate na portal ter spremljati kaj se z njim dogaja, kdo ga odkriva itd. to ravno ne drži, saj je za to potrebna le registracija. <p/> Odgovor Napisal/-a FamilyMarussig " Pe Maj 10, 2013 10:50 pm <p/> Kakor vem, se ga ne da skriti in locirati, če ne plačamo pavšala...? To sem ujel nekje v poplavi tekstov.